Prózy
Published: 2010
Place of publication: Bratislava, Kalligram, 2011
Language: slo
Notes: Výber Dagmar Kročanovej-Roberts sa usiluje predstaviť a priblížiť dielo tohto spisovateľa predovšetkým ako autora originálnej myšlienky vo všetkých jej vnútorných rozmeroch, autorských nastaveniach a zámeroch. Základné nasvietenie prostredníctvom prozaických textov z tridsiatych a zo štyridsiatych rokov vysúva do popredia tú menej známu tvár tvorby Barča-Ivana. Okrem epiky ju komplementarizujú paralelne uverejňované eseje, publicistika a kázne, ktoré dokresľujú jeho autorský svet. Editorka usúvzťažňuje dielo spisovateľa so súvekým prúdom antimimetického umenia v domácom aj európskom kontexte, s avantgardným hnutím expresionizmu a futurizmu, ktorý sa na Slovensku realizoval až v postavantgardnom čase. Objavný je jej pohľad na filozoficky konzekvetné a osobnostne integrálne podložie spisovateľovej tvorby v duchu „teológie krízy“ a obohatenie čitateľského obrazu autora o doteraz nepublikované texty z pozostalosti. Veľmi zaujímavé podnety pre dnešný výskum intermediality predstavujú filmové scenáre Barča-Ivana, ktoré sú mediálnymi variantmi jeho prozaických prác.